text: Esbjerg kommune har masser af penge
  08 marts 2013 kl. 16.57
  Mens kommunerne sparer på velfærden, så har deres kassebeholdninger vokset sig rekordstore, viser nye tal.
  En af de kommuner er Esbjerg, der faktisk har fire gange så mange penge på kontoen pr. borger i forhold til, hvad der bliver anbefalet af KORA - det nationale institut for kommuners og regioners analyse og forskning.
  Tommelfingerreglen er, at en kommune i gennemsnit bør have omkring 2.400 kroner pr. borger i kassen for at kunne klare de løbende udgifter - og her har Esbjerg altså over 9..500.
  Det finder Enhedslisten kritisabelt. Partiet synes, at Esbjerg eksempelvis skal brug flere penge på omsorg.
  Borgmester Johnny Søtrup forklarer den store kassebeholdning med, at der er nogle anlægsopgaver, der er blevet udskudt. I løbet af i år og næste år vil kommunekassen blive halveret.
  